钦定古今图书集成/明伦汇编/家范典/第102卷 > 《族谱序》前人
## 钦定古今图书集成/明伦汇编/家范典/第102卷 > 《族谱序》前人

《序》曰：“谱者，普也，普载祖宗远近、姓名、讳字、年号。”又云：
“谱者，布也，敷布远近，百世之纲纪，万代之宗派源流。
序述姓名，谓之谱系；条录昏宦，谓之《籍状》。天子书之
谓之纪，诸侯书之谓之史，大夫书之谓之传。总而言
之谓之谱。谱者，补也，遗亡者治而补之，故曰序得姓
之根源，记世数之远近，父昭子穆，百代在于目前。”

一序得姓之根源，二世族数之远近，三明爵禄之高卑，四序官阶之大小，五标坟墓之所在，六迁妻妾之外氏，七载适女之出处，“八彰忠孝之进士，九扬道德之遁逸，十表节义之乡闾。”